89 
dels paa aabne Steder langs græsbevoksede Skovveje. Et Sted 
jagttoges en stor Mængde endnu ugnavede Kogler sammen med 
enkelte gnavede under saadanne Forhold, at det var øjensynligt, at 
Musene her havde samlet Kogler til Bunke for at gnave dem. 
Men det største og et virkelig imponerende Fænomen frembød dog 
et vidtstrakt Krat af Pors, idet der under den tætvoksende Pors, 
som naaede En omtrent til Livet, fandtes talrige tæt ved hinanden 
liggende Bunker af Kogleaks og Skæl. De dannede et næsten sam¬ 
menhængende, paa flere Steder tommetykt Lag. Dette Krat gemte 
Tusinder og atter Tusinder af Kogleakser, Skæpper af Skæl og 
Frøvinger, altsammen hidrørende fra Kogler, som Musene har slæbt 
ud i Lavningen fra de omliggende Bevoksninger af Hvidgran. 
26. Juli. Stor Plantage Vest for Landevejen midtvejs 
mellem Vestervig og Hurup. 
Rødgran (ret store, men uden Kogler), Ædelgran, Hvidgran og 
Bjærgfyr. Der fandtes talrige Kogler af Hvidgran gnavede, dels 
spredt under Granerne, dels i Hobe enten paa Mospuder, ved 
Stubbe eller under de tæt til Jorden trykte nederste Grene baade 
af Hvidgran og Ædelgran. Flere Steder fandtes ogsaa Kogleakser 
og Skæl i Kamre under Mos- og Revlingdækket. — Et Sted, hvor 
der var mange behandlede Kogler, fandtes en Mængde Kranier og 
Knogler af Skovmus (Mus sylnaticus) og Markmus (Arvicola agre¬ 
stis) liggende i Boller (Uglegylp). — I Plantagens vestlige Udkant 
under de sammenfiltrede, tørre Grene af udgaaede, lave Fyrrer 
fandtes store Ansamlinger af Hvidgrankogleakser og Skæl paa en 
Strækning af flere Hundrede Alen; der var Tusinder af Akser og 
tilsvarende Mængder af Skæl og Frøvinger. Ogsaa enkelte Steder 
i Skoven var Dyngerne store, undertiden tommetykke. Der fandtes 
ogsaa enkelte gamle, gnavede Kogler af Fyr. 
26. Juli. Plantage ved Vils (Mors). 
Gnavede Kogler af Hvidgran, en enkelt gnavet Fyrrekogle 
(gammel) paa Træet. 
27. Juli. Lille Plantage ved Sillerslev Øre (Mors). 
Der fandtes talrige gnavede Hvidgrankogler, dels spredt 
under de forneden grenløse Graner, dels i Hobe under de tæt til 
